|  |  |
| --- | --- |
| logo-m | **Planinsko društvo Križe**  **Pod slemenom 11 4294 Križe**    Križe, 6. 4. 2021 |

**Planinsko društvo Križe objavlja**

**R A Z P I S**

za oskrbovanje Zavetišča v Gozdu (891 m) v času   
**letne sezone 2021,  
in sicer od 1. 7. 2021 do 30. 9. 2021.**

Planinsko društvo Križe za čas letne sezone 2021 od 1. 7. 2021 do vključno 30. 9. 2021 išče oskrbniški par oziroma oskrbniško ekipo za oskrbovanje Zavetišča v Gozdu. Koča je v letni sezoni odprta v dnevih vikendov od petka popoldne od 14.00 do nedelje zvečer do 21.00, v dnevih pred praznikom od 14.00 naprej in v dnevih praznikov do 21.00. Po dogovoru bo lahko zavetišče odprto tudi v ostalih dnevih. Zavetišče je dostopno z vozilom.

**Osnovni pogoji oskrbovanja:**

* pogodbo bomo sklenili s ponudnikom ̶ podjetjem (d. o. o. ali s. p.), ki ima registrirano opravljanje gostinske dejavnosti in ustrezne tovrstne izkušnje;
* ponudnik mora izpolnjevati pogoje, ki jih določa Zakon o gostinstvu in Pravilnik o upravljanju in poslovanju planinskih koč;
* zaželeno zanje enega tujega jezika (angleščina, nemščina);
* zahteva se kakovostna priprava jedi, prijazna postrežba gostov, poznavanje sistema HACCP, poznavanje dela z davčno blagajno;
* gospodarno vzdrževanje koče in okolice ter znanje in opravljanje hišnih opravil;
* sodelovanje z organi društva;

**V pisni prijavi je potrebno navesti:**

* predstavitev ponudnika s poudarkom na izkušnjah na področju dela v planinskih postojankah ali v podobni gostinski dejavnosti;
* izpolnjevanje pogojev za opravljanje gostinske dejavnosti (prijavi je potrebno priložiti tudi ustrezna dokazila) ter podatke o podjetju, s katerim bomo sklenili pogodbo;
* vizija oskrbovanja Zavetišča v Gozdu;

Vse pravice, obveznosti in odgovornosti obeh pogodbenih strank, vključno z višino in načinom plačila, bomo uredili v pogodbi o poslovnem sodelovanju ̶ oskrbovanju.  
**Pisne prijave z vsemi zahtevanimi prilogami pošljite *do vključno 1. 5. 2021* na naslov: PD Križe, Pod slemenom 11, 4294 Križe z oznako »RAZPIS ZAVETIŠČE V GOZDU«.**   
Vse dodatne informacije potrebne za pripravo ponudbe lahko dobite pri predsedniku razpisne komisije Ivanu Likarju, mobitel 041 784 175 ali e-mail: [info@pd-krize.si](mailto:info@pd-krize.si) Po prejemu ponudb bomo s kandidati, ki bodo prišli v ožji izbor, organizirali ločene razgovore.

Po predhodnem dogovoru je možen tudi ogled koče (zavetišča).

Ivan Likar Stanislav Ficko

Podpredsednik društva in predsednik komisije Predsednik društva